**PROCESVERBAL**

**Mbledhja e datës 30.08.2023**

Sotme datë 30.08.2023,ora 12:00, në Sallën e Mbledhjeve të Këshillit Bashkiak , u mbajt mbledhja jashtë radhe e Këshillit Bashkiak në zbatim të ligjit 139/2015 ”Për Vetëqeverisjen vendore “, “Rregulloren e funksionimit dhe organizimin të Këshillit Bashkiak” si dhe njoftimin përkatës. Mbledhja ishte njoftuar të mbahej në orën 10:00, u shty për shkak të mungesës së kuorumit të nevojshmëm. Shtyrja e orarit të mbledhjes u bë publike për mediat vendore të pranishme. Në mbledhje morën pjesë : **Gazmend Hallaci, Albert Muja, Republika Tusha, Astrit Dobrushi, Xhem Visha, Vashe Dida, Erjon Brati, Rubin Omuri, Adelina Shllaku, Sami Mata, Ervis Gjana, Arjan Cengu, Aurora Guska, Musë Kastrati, Gazmend Oruçi, Destan Spahiu, Arjeta Zela, Teuta Elezaj**.Deklarohet kuorumi.

Hapet mbledhja. Kryetari i Këshillit Albert Muja: Mbledhja është thirrur për shtesën në buxhet të një fondi të ardhur nga Ministria e Arsimit për pajisjen e shkollave me material.

Ramiz Hereni jep disa sqarime për projektvendimin.

Gazmend Oruçi: Kërkojmë informacionin për Blerona Potja. Duam informacion të detajuar: kur është shkëputur nga sigurimet shoqërore, kur është larguar nga puna. Duam informacion zyrtar për këtë punonjëse.

Musë Kastrati:- Kërkoj mbledhje jashtë radhe për informacionin që kam kërkuar lidhur me arsimin. Duhet të hidhet në votim kërkesa ime. Kërkoj mbështëtjen e këshilltarëve. Nuk është një problem I vogël. Është në interesin e përgjithshëm.

*Ora 12:11, vjen në mbledhje zj. Teuta Elezaj.*

Sami Mata: Duhet të dorëzohet kërkesa në sekretari.

Arjan Cengu:- Kam një kërkesë për mbledhjen e ardhshme. Të shihet mundësia e emërtimit të një rruge apo institucioni me emrin e mjekut F. Spahiu i cili është ndarë nga jeta para pak ditësh.

Hidhet në votim kërkesa për mbledhje jashtë radhe e bërë nga anëtari Musë Kastrati.Vendoset thirrja e mbledhjes jashtë radhe për datë 8 shtator 2023, ora 10:00.

Hidhet në votim rendi i ditës. Miratohet me shumicë votash.

Albert Muja:- Projektvendimi është shumë I rëndësishëm. Kërkoj të miratohet.

Hidhet në votim. Miratohet me 16 vota pro, 1 kundër, 1 abstenim.

Mbyllet mbledhja. Firmoset procesverbali.

**Kukës, datë 30.08.2023**